钦定古今图书集成/理学汇编/文学典/第093卷 > 郑真〈兄驹〉
## 钦定古今图书集成/理学汇编/文学典/第093卷 > 郑真〈兄驹〉

按《凤阳府志》：“真，浙江鄞县人。通经籍，尤邃《春秋》。洪武
四年，中浙江乡试第一，授临淮教谕。会晋王之国，道
经临淮，召讲《春秋》，真开陈大义，王喜，称为郑先生。秩
满入见，上赐宴，应制赋诗称旨。翰林学士宋濂尝曰：
‘郑先生文发明洞彻，使之独步可也’。所著有文集六
十卷，号《荥阳外史》。”

按《浙江通志》：“驹字千里，鄞人。修洁不迹公卿门，文温
润缜密。明初义乌教谕，以道淑人，宋濂以宾礼遇之，
卒于官。弟真，字千之，研穷六籍，尤长于《春秋》。洪武四
年，中乡试第一，授临淮教谕。秩满入见，太祖赐之宴，
命赋‘菊绽西风露脂枫叶’诗称旨，升广信教授。自号
荥阳外史。尝著《四明文献录》集、《传说集论》及杂著诗”
文六十卷。